Salako pilkapynas

Salako pilkapynas (taip pat Kurganai, Kurgoniai, Švedkapiai) – pilkapių sankaupa Lietuvoje, Zarasų rajone, Salako seniūnijoje, 2 km į pietvakarius nuo Salako, Salako miške, šalia kelio ; patenka į Gražutės regioninį parką. Valstybinės reikšmės archeologinis paminklas. Dar vadinami prancūzkapiais.Salako pilkapynas. Grazutesparkas.lt (tikrinta 2025-11-07).

Pilkapyną sudaro ~30 pilkapių, išsidėsčiusių 300x50 m plote. Pilkapių vidutinis skersmuo 8–12 m, aukštis iki 2 m. Dalis apardyti. Trys pilkapiai, apdėti akmenų vainikais, datuojami I tūkstm. viduriu. Kiti, apkasti grioviais, – IX–XII a. Pilkapiuose rasta degintinių ir griautinių žirgų kapų, žąslai, balnakilpės, pjautuvas.

Salako pilkapyną (6 pilkapius) 1895 m. tyrė Konstantinas Gukovskis.

Šalia pilkapių riogso Salako akmuo (vad. Napoleono akmeniu, su ženklais).

 Šaltiniai 

Kategorija:Lietuvos pilkapiai
Kategorija:Zarasų rajono paveldas